พาราสาวะถี
ศึกอภิปรายไม่ไว้วางใจวันที่สอง..ดูไม่ค่อยดุเดือดเลือดพล่านเท่าไหร่นัก.! “สุทิน คลังแสง” ส.ส.มหาสารคาม พรรคเพื่อไทย ลุกขึ้นอภิปรายอัด “พล.อ.ประยุทธ์ จันทร์โอชา” เป็นผู้สร้างวิกฤตเศรษฐกิจ เหตุส่งเสริมให้มีการล่าอาณานิคมภาย ในประเทศ ในไม่ช้าจะเกิดปัญหาการแย่งชิงทรัพยากร คนจะตกงานเพิ่มขึ้น คนหมดหนทางทำมาหากิน การแพร่ระบาดของปัญหายาเสพติดรุนแรง กลายเป็นวิกฤตสังคม “นโยบายของรัฐบาลทำให้เกิดปัญหาความเหลื่อมล้ำมากขึ้น คนจนก็ไม่มีโอ กาสรวย คนรวยก็ไม่มีโอกาสจน” นโยบายชิม ช้อป ใช้ กระตุ้นเศรษฐกิจไปก็ไม่เกิดประโยชน์ เพราะกำลังซื้อไม่มี ผลผลิตทางการเกษตรก็ขายไม่ได้ราคา!!..สิ่งที่ปลดเปลื้องเรื่องดังกล่าวได้เมื่อ “พล.อ.ประยุทธ์” ต้องลาออกจากนายกรัฐมนตรี
25 ก.พ. 2563

ส.สุทธิสาร(แทน)
ศึกอภิปรายไม่ไว้วางใจวันที่สอง..ดูไม่ค่อยดุเดือดเลือดพล่านเท่าไหร่นัก.! “สุทิน คลังแสง” ส.ส.มหาสารคาม พรรคเพื่อไทย ลุกขึ้นอภิปรายอัด “พล.อ.ประยุทธ์ จันทร์โอชา” เป็นผู้สร้างวิกฤตเศรษฐกิจ เหตุส่งเสริมให้มีการล่าอาณานิคมภาย ในประเทศ ในไม่ช้าจะเกิดปัญหาการแย่งชิงทรัพยากร คนจะตกงานเพิ่มขึ้น คนหมดหนทางทำมาหากิน การแพร่ระบาดของปัญหายาเสพติดรุนแรง กลายเป็นวิกฤตสังคม “นโยบายของรัฐบาลทำให้เกิดปัญหาความเหลื่อมล้ำมากขึ้น คนจนก็ไม่มีโอ กาสรวย คนรวยก็ไม่มีโอกาสจน” นโยบายชิม ช้อป ใช้ กระตุ้นเศรษฐกิจไปก็ไม่เกิดประโยชน์ เพราะกำลังซื้อไม่มี ผลผลิตทางการเกษตรก็ขายไม่ได้ราคา!!..สิ่งที่ปลดเปลื้องเรื่องดังกล่าวได้เมื่อ “พล.อ.ประยุทธ์” ต้องลาออกจากนายกรัฐมนตรี
มาถึงคิว “จิราพร สินธุไพร” ส.ส.ร้อยเอ็ด พรรคเพื่อไทย อภิปรายพล.อ.ประยุทธ์ ว่าพูดเท็จกับประชาชนเรื่องสหรัฐฯ ตัดสิทธิ GSP  และนำมาซึ่งความเสียหายร้ายแรงทางเศรษฐกิจของประเทศในระยะต่อมา มีโรงงานไทยถูกปิดไปแล้วกว่า หมื่นแห่ง คนตกงานนับ 3 แสนราย และถูกตัดสิทธิ GSP กำลังจะทำให้คนตกงานเพิ่มอีกเป็นนับล้านคน
กกต.มีมติรับรองผลการเลือกตั้งให้ “เพชรภูมิ อาภรณ์รัตน์” ผู้สมัครส.ส.พรรคพลังประชารัฐ เป็นส.ส.แบบแบ่งเขตเลือกตั้ง เขต 2 กำแพงเพชร โดยข้อมูลการเลือกตั้งเขต 2 กำแพงเพชร มีผู้มีสิทธิเลือกตั้งตามบัญชีรายชื่อผู้มีสิทธิเลือกตั้ง จำนวน 144,579 คน มาแสดงตน 90,060 คน คิดเป็น 62.29% บัตรดี 84,779 บัตร คิดเป็น 94.14% บัตรเสีย 2,800 บัตร คิดเป็น 3.11% บัตรไม่เลือกผู้สมัครผู้ใด 2,481 บัตร คิดเป็น 2.75%
“เสี่ยหนู” อนุทิน ชาญวีรกูล ในฐานะหัวหน้าพรรคภูมิใจไทย ออกมายอมรับดูดอดีตส.ส. “งูเห่า” พรรคอนาคตใหม่ 9 คน ท่ามกลางกระแสการซื้อตัวส.ส.พรรคอนาคตใหม่ ก่อนที่ “ศุภชัย ใจสมุทร” ส.ส.บัญชีรายชื่อและนายทะเบียนพรรคภูมิใจไทย คอนเฟิร์มด้วยการทำหนังสือถึง “ชวน หลีกภัย” ประธานสภาผู้แทนราษฎร แจ้งว่ามีอดีตส.ส.พรรคอนาคตใหม่ 9 คน เข้าเป็นสมาชิกพรรคภูมิใจไทยเรียบร้อยแล้ว ประกอบด้วย “วิรัช พันธุมะผล” ส.ส.บัญชีรายชื่อ “ฐิตินันท์ แสงนาค” ส.ส.ขอนแก่น เขต1 “กฤติเดช สันติวชิระกุล” ส.ส.แพร่ เขต 2 “กิตติชัย เรืองสวัสดิ์” ส.ส.ฉะเชิงเทรา เขต 1 “ร.ต.ต.มณฑล โพธิ์คาย” ส.ส.กทม เขต 10 “อนาวิล รัตนสถาพร” ส.ส.ปทุมธานี เขต 3 “เอกการ ซื่อทรงธรรม” ส.ส.แพร่ เขต 1 “โชติพิพัฒน์ เตชะโสภนมณี” ส.ส.กทม. เขต 23 และ “สำลี รักสุทธี” ส.ส.บัญชีรายชื่อ
กลายเป็นว่าช่วงนี้ “เสี่ยหนู” ตัวพองคับพรรคร่วมรัฐบาล น่าจับตาหลังศึกอภิปรายไม่ไว้วางใจจบ จะมีการปรับครม.อำนาจต่อรอง “เสี่ยหนู” จะมีมากขึ้นไปอีก น่าจะทำให้รัฐมนตรีสังกัดพปชร.-ปชป.เก้าอี้ร้อนไปตาม ๆ กัน แม้ “เสี่ยหนู” ทำท่าออกตัวว่าได้รัฐมนตรี 7 คนเพียงพอแล้วก็ตาม
สายการบินแห่งชาติ “การบินไทย” เจอพิษไวรัสโควิด-19 ทำให้จำเป็นต้องปรับตัวไม่น้อย “สุเมธ ดำรงชัยธรรม” กรรมการผู้อำนวยการใหญ่ ยอมรับ ผู้โดยสารลดลง ทำให้ต้องมีการปรับลดเที่ยวบินหลายเส้นทางทั้งจีน-ญี่ปุ่น-เกาหลีใต้ การปรับลดเที่ยวบินทำให้ค่าใช้จ่ายลดลงตามไปด้วย เตรียมการออกประกาศปรับลดผลตอบแทนทั้งเงินเดือน ค่าเดินทาง และสวัสดิการอื่น ๆ ของระดับผู้บริหารลดลง 15-25% ประมาณ 6 เดือน มีผลตั้งแต่วันที่ 1 มี.ค.เป็นต้นไป